AQSh O'zbekistondagi kompaniyani sanktsiyalar to'g'risidagi qonunni buzgani uchun jazoladi

AQSh Savdo vazirligi O'zbekiston, xitoy, Rossiya, BAA, Litva, Pokiston, Singapur, Buyuk Britaniya va Vetnamdagi kompaniyalarni xalqaro sanktsiyalar qonunini buzgani uchun jazoladi. Bu haqda “Amerika ovozi” xabar berdi.
To'qqiz mamlakatning 36 kompaniyasiga (25 tasi xitoyda joylashgan) AQSh texnologiyalari va tovarlariga kirishi cheklangan. xususan, Rossiyaning “Intertech Instruments” MChJ Eronga tovarlarni noqonuniy yetkazib bergani uchun jazolangan.
Olti kompaniya Rossiya harbiy-sanoat salohiyatini qo'llab-quvvatlagani, sanktsiya rejimini buzgani uchun jazolangan. xitoy kompaniyalari esa urushdan oldin Rossiyani “tashvishli mahsulotlar” bilan ta'minlagani va bunda davom etayotgani keltirilgan.
“Bugungi harakatlar butun dunyo bo'ylab tashkilotlar va shaxslarga kuchli ogohlantirish beradi. Agar ular Rossiyaga yordam berishga harakat qilsa, AQSh ularni ham jazolaydi”, — deydi AQSh Savdo vazirining o'rinbosari Alan Esteves.
Qora ro'yxatga kiritilgan shaxslarga mahsulot yoki xizmatlar yetkazib berishni xohlovchi AQSh kompaniyalari Savdo vazirligidan maxsus litsenziya olishi kerak.
Avvalroq Rossiya Baydenning rafiqasi va qiziga qarshi sanktsiyalar kiritgandi. Shuningdek, dunyodagi ikkita davlat Rossiyaga sanktsiyalarni yumshatishda yordam berayotgandi.